**טבילת כלים**

1. **איזה כלי פטור מטבילה?**א. כלי שייצר גוי ונקנה בחנות של גוי.   
   ב. כלי שייצר גוי ונקנה בחנות של יהודי.  
   ג. כלי שייצר יהודי ונקנה בחנות של גוי.  
   ד. כלי שייצר יהודי ונקנה בחנות של יהודי.
2. **מה ההבדל בין מידות מקווה הנדרש לטבילת אדם לבין מקווה** **לכלים?**א. לאדם צריך 40 סאה (445 ליטר) ולכלים עומק י' טפחים.   
   ב. לאדם צריך עומק 4 אמות ולכלים אמה X אמה X אמה.   
   ג. אין הבדל.   
   ד. אף תשובה אינה נכונה.
3. **לאחר שהוטבל כלי התגלתה עליו מדבקה. מה יש לעשות?**א. להטבילו פעמיים נוספות (סה"כ 3 פעמים.  
   ב. למכור את המדבקה לגוי.   
   ג. להסיר את המדבקה להטביל הכלי בשנית.   
   ד. אין צורך בפעולה נוספת ומותר להשתמש בכלי.
4. **האם מותר לברך את ברכת הטבילה (על טבילת כלים) בחדר שבו המקווה?**א. ודאי, צריך לברך סמוך לטבילה (עובר לעשייתן).   
   ב. אם יש בחדר המקווה מקלחת – אסור לברך שם; ואם אין שם מקלחת – זו מחלוקת בפוסקים.  
   ג. אם עומד אדם עירום במקווה אסור לברך מולו.  
   ד. תשובות ב ו-ג נכונות.
5. **איזה כלי נוהגים להטביל בלא ברכה?**א. כלי עבודה (מברג, איזמל...).   
   ב. כלי פלסטיק.   
   ג. כלי זכוכית.   
   ד. כל התשובות נכונות.
6. **איזה כלי כלל לא נוהגים להטביל?**א. כלים חד פעמיים מפלסטיק בלבד.   
   ב. כלים חד פעמיים מכל חומר.   
   ג. כלי זכוכית שבירים.   
   ד. כלים ממתכת לא מחלידה.
7. **באיזה מהמקרים הבאים נאסר המאכל לאכילה?**א. מאכל רותח וחריף שהונח בכלי שלא נטבל.   
   ב. מאכל צונן או רותח שהונח בכלי שלא נטבל.   
   ג. מאכל שבושל בכלי שלא נטבל.   
   ד. אף תשובה אינה נכונה.
8. **האם מותר לאכול במסעדה (כשרה כמובן) שהכלים שבה לא הוטבלו?**א. כן.   
   ב. לא.   
   ג. רק מאכלים צוננים.   
   ד. רק מאכלים לא חריפים.
9. **האם מותר לאכול מאכל (כשר כמובן) בכלים של מארח שלא הטבילם?**א. לדעת רוב הפוסקים אסור, והרוצה להקל יש לו על מי לסמוך.   
   ב. כן, כי האחריות להטבילם היא רק על המארח.  
   ג. לא.   
   ד. אצל בן משפחה כן, אצל חברים לא.
10. **האם צריך להטביל כלי מטבח חשמליים?**א. כן. ולחלופין אפשר לתת לבעל מקצוע יהודי שיפרק וירכיב מחדש.   
    ב. לא. רק סכו"ם, צלחות וכו' חייבים בטבילה.  
    ג. יש פוסקים הפוטרים כלים חשמליים מטבילה כי הם פועלים רק בחיבור לשקע שבקיר - והמחובר לקיר לא נקרא כלי.   
    ד. תשובות א ו-ג נכונות.